b'\n_START_ARTICLE_\nMota (grad)\n_START_PARAGRAPH_\nMota je tip gradu oziroma utrdbe z lesenim ali kamnitim stolpom, ki stoji na umetno nasutem zemlji\xc5\xa1\xc4\x8du, ki ga ob vzno\xc5\xbeju spremlja ograjeno predgradje in je obdan z za\xc5\xa1\xc4\x8ditnim jarkom in palisado. Relativno enostavni za gradnjo, vendar \xc5\xa1e vedno voja\xc5\xa1ko mogo\xc4\x8dni, so bili ti gradovi zgrajeni po vsej severni Evropi od 10. stoletja dalje. \xc5\xa0irili so se iz Normandije in Anjouja v Franciji, v Sveto rimsko cesarstvo v 11. stoletju. Normani so vpeljali zasnovo v Anglijo in Wales po njihovi invaziji leta 1066. Mota gradovi na \xc5\xa0kotskem, Irskem, v dr\xc5\xbeavah Beneluksa in na Danskem so bili uveljavljeni v 12. in 13. stoletju. Do konca 13. stoletja je bila zasnova v veliki meri nadome\xc5\xa1\xc4\x8dena z alternativnimi oblikami utrdb, vendar zemeljska dela ostajajo pomemben element v mnogih dr\xc5\xbeavah.\n_START_SECTION_\nStruktura\n_START_PARAGRAPH_\nMota grad je bil sestavljen iz dveh delov: gomile, pogosto umetne in plo\xc5\xa1\xc4\x8dadi na njej z leseno ali kamnito strukturo znano kot stolp in vsaj enega utrjenega ograjenega predgradja. Izraz\xc2\xa0\xc2\xbbmota\xc2\xab\xc2\xa0je precej nov in ni srednjeve\xc5\xa1kega izvora.  Beseda motte je francoska razli\xc4\x8dica latinske mota. V Franciji je bila beseda motte sprva zgodnja beseda za \xc5\xa1oto, nato se je uporabljala za sklicevanje na \xc5\xa1otno bre\xc5\xbeino. V 12. stoletju se je za\xc4\x8dela uporabljati za sklicevanje na samo oblikovanje gradu.  Beseda predgradje (bailey izhaja iz normansko-francoske besede baille ali basse-cour) se nana\xc5\xa1a na spodnje dvori\xc5\xa1\xc4\x8de.  V srednjeve\xc5\xa1kih virih, je bil latinski izraz castellum uporabljen za opis kompleksa predgradja v teh gradovih. _NEWLINE_Enega od sodobnih opisov teh struktur navaja Jean de Colmieu okoli 1130, ki opisuje regijo Calais na severu Francije. De Colmieu opisuje, kako so plemi\xc4\x8di zgradili\xc2\xa0\xc2\xbbkup zemlje tako visoko kot so ga lahko in izkopali jarek ob njem, \xc5\xa1irok in globok kot je bilo mogo\xc4\x8de. Prostor na vrhu kupa so obdali z palisado iz zelo mo\xc4\x8dnih hlodov, okrepljeno v intervalih s \xc4\x8dim ve\xc4\x8d stolpi, da so lahko zavarovali svoje premo\xc5\xbeenje. Znotraj ograjenega prostora je bila citadela ali stolp, iz katerega so branili celotno obmo\xc4\x8dje. Vhod v trdnjavo je bil preko mostu, ki se je dvigal iz zunanje strani jarka do vrha kupa in je bil podprt s stebri.\xc2\xab\xc2\xa0 V gradu Durham sodobniki opisujejo kako je nastala mota in predgradnja iz\xc2\xa0\xc2\xbbgomile dvigajo\xc4\x8de zemlje\xc2\xab\xc2\xa0z dvigajo\xc4\x8dim stolpom\xc2\xa0\xc2\xbbv zrak, mo\xc4\x8dan znotraj in zunaj\xc2\xab\xc2\xa0s\xc2\xa0\xc2\xbb\xc4\x8dokato hi\xc5\xa1o ... ble\xc5\xa1\xc4\x8de\xc4\x8de lepote v vsakem delu\xc2\xab. _NEWLINE_Mote so bile narejene iz zemlje in splo\xc5\xa1\xc4\x8dene na vrhu in je brez izkopa zelo te\xc5\xbeko ugotoviti ali je kup umeten ali naraven.  Nekateri so zgradili tudi na starej\xc5\xa1ih umetnih strukturah, kot so gomile iz bronaste dobe.  Velikost mot se precej razlikuje, z nasipi od 3 do 30 metrov v vi\xc5\xa1ino in od 30 do 90 metrov v premeru. Ta najmanj\xc5\xa1a vi\xc5\xa1ina 3 m je bila obi\xc4\x8dajno namenjena za izklju\xc4\x8ditev manj\xc5\xa1ih gomil, ki bile pogosto v nevoja\xc5\xa1ke namene.  V Angliji in Walesu je bilo le 7% mot visokih ve\xc4\x8d kot deset metrov; 24% jih je bilo med deset in pet metri in 69% je bilo visokih manj kot pet metrov.  Mota je bila za\xc5\xa1\xc4\x8ditena z jarkom, ki je bil obi\xc4\x8dajno tudi vir zemlje za izgradnjo kupa samega. _NEWLINE_Stolp in za\xc5\xa1\xc4\x8ditni zid sta bila obi\xc4\x8dajno zgrajena na vrhu mote. Nekatere stene so bile dovolj velike, da so imele okoli njih obrambni hodnik, zunanje stene mote in hodnik bi lahko okrepili tako, da so izpolnili vrzeli med lesenimi stenami z zemljo in kamenjem, kar je omogo\xc4\x8dalo nositi ve\xc4\x8djo te\xc5\xbeo. To se je imenovalo garillum.  Manj\xc5\xa1i mote so imele le preproste stolpe s prostorom za nekaj vojakov, medtem ko so bile ve\xc4\x8dje mote opremljene z mnogo ve\xc4\x8djo stavbo.  Mnogo lesenih stolpov je bilo oblikovanih z bretasche, kvadratno nadgradnjo, ki je \xc5\xa1trlela iz zgornjega nadstropja stolpa in omogo\xc4\x8dala bolj\xc5\xa1o obrambo in bolj \xc4\x8dvrsto konstrukcijo. Kronist iz za\xc4\x8detka 12. stoletja, Lambert Ardres, opisuje lesen stolp na vrhu mote na gradu Ardres, kjer je\xc2\xa0\xc2\xbbbilo prvo nadstropje na povr\xc5\xa1ini tal, kjer so bile kleti in ka\xc5\xa1\xc4\x8de, in velike \xc5\xa1katle, sodi in drugi gospodinjski pripomo\xc4\x8dki. V nadstropju nad tem je bilo stanovanje in skupni bivalni prostori prebivalcev, v katerih so bile shrambe, sobe za peka in slu\xc5\xbeabnike in velika soba, v kateri sta spala gospodar in njegova \xc5\xbeena... v zgornji eta\xc5\xbei hi\xc5\xa1e so bile mansardne sobe ... V tem nadstropju, imenovanem stolpna hi\xc5\xa1a so spali so bili tudi stra\xc5\xbearji in hlapci\xc2\xab. Leseno konstrukcijo na moti so lahko za\xc5\xa1\xc4\x8ditili s ko\xc5\xbeami, da bi prepre\xc4\x8dili mo\xc5\xbenost v\xc5\xbeiga med obleganjem._NEWLINE_Predgradnja je bilo zaprto dvori\xc5\xa1\xc4\x8de, ki je obkro\xc5\xbeala moto in je bila obdana z leseno ograjo - palisado in drugim jarkom. Predgradnja je bila pogosto v obliki ledvice, da se je prilegala kro\xc5\xbeni moti, lahko pa je bila tudi drugih oblik glede na teren. Predgradnja je vsebovala ve\xc4\x8dje \xc5\xa1tevilo objektov, vklju\xc4\x8dno z dvorano, kuhinjo, kapelo, voja\xc5\xa1nico, skladi\xc5\xa1\xc4\x8di, hlevi, kova\xc4\x8dnico ali delavnicami in je bila sredi\xc5\xa1\xc4\x8de gospodarskega delovanja gradu.  Predgradnjo je z moto povezoval bodisi dvi\xc5\xbeni most ali bolj popularno v Angliji, stopni\xc5\xa1\xc4\x8de vrezano v moto.  Tipi\xc4\x8dno sta je jarek mote in predgradnje zdru\xc5\xbeila in tvorila osmico okoli gradu. Kjer je bilo mogo\xc4\x8de, so v bli\xc5\xbeini zajezili ali preusmerili potok ali reko, da so napolnili z vodo jarke, umetna jezera in druge oblike vodne obrambe._NEWLINE_V praksi so obstajale \xc5\xa1tevilne variante tega splo\xc5\xa1nega na\xc4\x8drta. Grad je imel lahko ve\xc4\x8d kot eno predgradnjo: na gradu Warkworth sta bili zgrajeni notranja in zunanja predgradnja ali pa je bilo ve\xc4\x8d predgradenj ob boku mote, kot je primer Windsorski grad. Nekatere predgradnje so imele dve moti, kot je to v Lincolnskem gradu. Nekatere mote so bile kvadratne namesto kro\xc5\xbene, kot je na Cabal Trump. Namesto enojnega jarka, so bili ob\xc4\x8dasno zgrajeni dvojni obrambni jarki, kot je videti pri Berkhamstedu. Lokalna topografija in namen graditelja je bil razlog razli\xc4\x8dnim modelom.\n_START_SECTION_\nKonstrukcija in vzdr\xc5\xbeevanje\n_START_PARAGRAPH_\nZa gradnjo mote so bile uporabljene razli\xc4\x8dne metode. Kadar so lahko uporabili naraven hrib, so z bre\xc5\xbeino ustvarili moto brez potrebe po umetnem kupu, a so na splo\xc5\xa1no velik del mot izdelali ro\xc4\x8dno. \xc5\xa0tiri metode so obstajale za gradnjo kupa in stolpa: bodisi so najprej zgradili kup in stolp postavili nanj; stolp je bil lahko alternativno zgrajen na osnovni povr\xc5\xa1ini tal in nato spodkopan v kup; stolp je bil zgrajen na povr\xc5\xa1ini tal in nato deloma zakopan v kup, zakopan del je tvoril klet; ali je bil stolp lahko zgrajen najprej in kup dodan kasneje. _NEWLINE_Ne glede na zaporedje je imela umetna mota zgrajen kup zemlje; to delo je bilo opravljeno ro\xc4\x8dno, s pomo\xc4\x8djo lesenih lopat in ro\xc4\x8dnih samokolnic, mogo\xc4\x8de s krampi v kasnej\xc5\xa1ih obdobjih. Za ve\xc4\x8dje mote je bilo potrebno za izgradnjo nesorazmerno ve\xc4\x8d napora kot pri manj\xc5\xa1ih primerih, zaradi koli\xc4\x8dine vsebovane zemlje. Najve\xc4\x8dje mote v Angliji, kot je Thetford, ocenjujejo, da je bilo potrebno do 24.000 delovnih dni dela. Sodobni izra\xc4\x8duni govorijo o nekaterih motah, ki so bile zgrajene v nekaj dneh, pri \xc4\x8demer zgodovinarji menijo, da so bodisi te \xc5\xa1tevilke prenizke ali pa je \xc5\xa1lo za izgradnjo manj\xc5\xa1e strukture. Ob upo\xc5\xa1tevanju ocene razpolo\xc5\xbeljivih \xc4\x8dlove\xc5\xa1kih virov v tistem obdobju, zgodovinarji ocenjujejo, da bi lahko ve\xc4\x8dje mote zgradili v \xc5\xa1tirih so devetih mesecih. To je zelo ugodno v nasprotju z gradnjo v kamnu, ki je navadno trajala do deset let. Potrebno je bilo zelo malo kvalificirane delovne sile. Po invaziji Normanov na Anglijo, so prisili kmete, da so gradili za njih. \xc4\x8ce je bilo lokalno delovno silo treba pla\xc4\x8dati - kot so bili Kloni na Irskem, so leta 1211 gradili s pomo\xc4\x8djo uvo\xc5\xbeenih delavcev. _NEWLINE_Vrsta tal je narekovala zasnovo mote. Tako bi glinena tla omogo\xc4\x8dala strmo bre\xc5\xbeino, medtem ko so pe\xc5\xa1\xc4\x8dena tla pomenila, da dobi mota polo\xc5\xbeen naklon. Kadar so bile na voljo razli\xc4\x8dne plasti materiala, kot so glina, pesek in apnenec, bi lahko zgradili mo\xc4\x8dno konstrukcijo. Plasti \xc5\xa1ote so dodali povrh tudi za stabilizacijo mote, ko je bila zgrajena. Podobne te\xc5\xbeave so imeli z gradnjo obrambnih jarkov, kjer so oblikovalci kopali \xc5\xa1ir\xc5\xa1i jarek, je moral biti globlji, \xc4\x8de so bile bre\xc5\xbeine lahko bolj strm, je bil bolj defenziven. \xc4\x8ceprav naj bi bile mote, kot opisuje Norman Pounds,\xc2\xa0\xc2\xbbskoraj neuni\xc4\x8dljive\xc2\xab, so zahtevale pogosto vzdr\xc5\xbeevanje. Spiranje tal je bil problem, predvsem na bolj strmih bre\xc5\xbeinah, zato so jih lahko prevlekli z lesenimi ali kamnitimi plo\xc5\xa1\xc4\x8dami, da bi jih za\xc5\xa1\xc4\x8ditili. S\xc4\x8dasoma so nekatere mote trpele zaradi posedanja ali \xc5\xa1kode zaradi poplav, kar je zahtevalo popravila in stabilizacijska dela. _NEWLINE_\xc4\x8ceprav so gradovi tipa mota najbolj znana oblika, niso bili nikjer naj\xc5\xa1tevil\xc4\x8dnej\xc5\xa1i.  Priljubljena alternativa je bil kro\xc5\xbeni grad (kro\xc5\xbeni okop - oblika utrjene obrambne strukture, obi\xc4\x8dajno kro\xc5\xbene ali ovalne oblike, brez stolpa), ki obsega palisado, zgrajeno na vrhu dvignjene zemlje s kro\xc5\xbenim obzidjem, zavarovan z jarkom. Izbira mote ali kro\xc5\xbenega okopa je delno posledica terena, saj so mote obi\xc4\x8dajno temeljile na nizkih tleh in na globlji glini in aluvialnih tleh.  Drugi dejavnik je bila hitrost, saj so kro\xc5\xbene okope hitreje zgradili kot mote. [38] Nekateri so bili kasneje pretvorjeni v mote tako, da so izpolnili sredi\xc5\xa1\xc4\x8de, da so pridobili plo\xc5\xa1\xc4\x8dad. Mote gradovi so bili morda bolj presti\xc5\xbeni ali la\xc5\xbeji za obrambo. Druga teorija je, da je, kot kupi na Nizozemskem ali Vorburg in Hauptburg v Spodnjem Porenju, dvig vi\xc5\xa1ine gradu bil potreben, da so ustvarili bolj suho podlago.\n_START_SECTION_\nPojav zasnove\n_START_PARAGRAPH_\nMota grad je posebej severno evropski fenomen, naj\xc5\xa1tevil\xc4\x8dnej\xc5\xa1i so v Normandiji in Britanskem otoku, pa tudi na Danskem, v Nem\xc4\x8diji, ju\xc5\xbeni Italiji.  Evropski gradovi so se najprej pojavili v 9. in 10. stoletju, ko je padec Karolin\xc5\xa1kega cesarstva povzro\xc4\x8dil da se je ozemlje razdelilo med posamezne fevdalce in kneze in so lokalna obmo\xc4\x8dja ogro\xc5\xbeali Ogri in Vikingi.  Obstajajo razli\xc4\x8dne razlage glede izvora in \xc5\xa1irjenja mote po vsej severni Evropi, pogosto so si v akademski sfere navskri\xc5\xbe z razlagami o voja\xc5\xa1kih in dru\xc5\xbebenih razlogih za \xc5\xa1irjenje tega modela. Eden od predlogov je, da so bili ti gradovi zgrajeni posebej za zagotovitev za\xc5\xa1\xc4\x8dite pred zunanjim napadom. Angevins je trdil, da so jih za\xc4\x8deli graditi za za\xc5\xa1\xc4\x8dito pred vpadi Vikingov, \xc5\xa1irjenje pa posledica napadov ob slovanski in ogrski meji.  Drugi argument je, da je glede na povezavo med tem slogom gradu in Normani, ki so bili z Viking v sorodu, da je bila to v bistvu prvotno vikin\xc5\xa1ka oblika, ki so jo prinesli v Normandijo in Angers. Mota grad je bil vsekakor u\xc4\x8dinkovit v obrambi, \xc4\x8deprav zgodovinar Andr\xc3\xa9 Debord meni, da so zgodovinski in arheolo\xc5\xa1ki podatki voja\xc5\xa1kega delovanja mote gradov \xc5\xa1e vedno razmeroma omejeni.  Alternativni pristop se osredoto\xc4\x8da na povezavo med to obliko gradu in tem kar se lahko imenuje fevdalni na\xc4\x8din dru\xc5\xbebe. \xc5\xa0irjenje mota gradov je obi\xc4\x8dajno tesno povezano z oblikovanjem lokalnih fevdov in fevdalnih lastnikov zemlji\xc5\xa1\xc4\x8d. Na obmo\xc4\x8djih brez tega na\xc4\x8dina upravljanja so redko zgrajeni ti gradovi. Morda obstaja povezava med lokalno topografijo in gradnjo mota gradov, ki so navadno zgrajeni na nizko le\xc5\xbee\xc4\x8dih obmo\xc4\x8djih, v mnogih primerih predmet rednih poplav.  Ne glede na razloge za za\xc4\x8detno priljubljenost mote pa obstaja \xc5\xa1iroko soglasje, da so bili gradovi najprej splo\xc5\xa1no sprejeta v Normandiji in An\xc5\xbeujskem ozemlju v 10. in 11. stoletju.\n_START_SECTION_\nZa\xc4\x8detni razvoj, 10. in 11. stoletje\n_START_PARAGRAPH_\nNajzgodnej\xc5\xa1i skromni listinskih dokazi za mota gradove v Normandiji in Angersu v grofiji (Anjou) so med letoma 1020 in 1040, vendar je kombinacija dokumentarnih in arheolo\xc5\xa1kih dokazov potisne datum prve mote pri Vincyju, nazaj v leto 979. Gradove so zgradili mo\xc4\x8dni gospodje An\xc5\xbeujci v poznem 10. in 11. stoletju, zlasti Fulko III. An\xc5\xbeujski in njegov sin, Geoffrey II. An\xc5\xbeujski, ki je zgradil veliko \xc5\xa1tevilo gradov med 987 in 1060. Ve\xc4\x8dina teh prvih gradov je bila precej surova in rustikalna glede na poznej\xc5\xa1e standarde, mo\xc4\x8d in ugled svojih graditeljev. Za Viljema Osvajalca, vojvoda Normandije, verjamejo, da je sprejeli obliko mote iz sosednjega An\xc5\xbeuja. [52] Vojvoda Viljem je prepovedal gradnjo gradov brez njegovega soglasja z Consuetudines et Justicie, s pravno opredelitvijo gradov osredoto\xc4\x8deno na klasi\xc4\x8den mota slog z jarkom, bre\xc5\xbeino in palisado. _NEWLINE_Od 11. stoletja so se gradovi gradili po vsem Svetem rimskem cesarstvu in naprej po srednji Evropi. Zdaj tipi\xc4\x8dno v obliki zaprtega prostora na vrhu hriba ali na ni\xc5\xbejem terenu, visok, prosto stoje\xc4\x8d stolp (nem\xc5\xa1ko Bergfried).  Najve\xc4\x8dji gradovi, znani v Nem\xc4\x8diji kot Hohenburgen, imajo dobro opredeljena notranja in zunanja dvori\xc5\xa1\xc4\x8da, toda ne mote. Tip mote se je za\xc4\x8del \xc5\xa1iriti v Alzaciji in severnih Alpah iz Francije v prvi polovici 11. stoletja, nadaljnje \xc5\xa1irjenje v naslednjih letih pa na v \xc4\x8ce\xc5\xa1ko in v Avstrijo. Ta oblika gradu je bil tesno povezana s kolonizacijo novih obdelovalnih povr\xc5\xa1in znotraj cesarstva, saj so novi gospodarji dobili zemlji\xc5\xa1\xc4\x8da od cesarja in zgradili gradove v bli\xc5\xbeini lokalnih gr\xc3\xb3d (slovanskih utrdb)  ali mest. Mota grajska stavba je bistveno okrepila ugled lokalnih plemi\xc4\x8dev. V mnogih primerih so bili bergfridi spremenjeni v mote tako, da so obstoje\xc4\x8de grajske stolpe dvignili na gomile. _NEWLINE_Rezultat invazije Viljema Osvajalca iz Normandije leta 1066 na Anglijo, so kar tri faze grajskih stavb, pribli\xc5\xbeno 80% od teh so mota gradovi.  Prvi od teh so bili zgrajeni kot novi kraljevski gradovi na klju\xc4\x8dnih strate\xc5\xa1kih lokacijah, vklju\xc4\x8dno v \xc5\xa1tevilnih mestih. Ti urbani gradovi bi lahko uporabljali obzidje in utrdbe obstoje\xc4\x8dih mest, vendar je bilo obi\xc4\x8dajno potrebno ru\xc5\xa1enje lokalnih hi\xc5\xa1, da bi pridobili prostor. Zapisi ka\xc5\xbeejo, da je bilo v Lincolnu uni\xc4\x8denih 166 hi\xc5\xa1, 113 v Norwichu in 27 v Cambridgeu. Drugi in tretji val grajskih stavb v poznem 11. stoletju so vodili ve\xc4\x8dji bogata\xc5\xa1i in nato ve\xc4\x8d mlaj\xc5\xa1ih vitezov na svojih novih posestvih. Nekatere regionalne vzorce grajskih stavb je mogo\xc4\x8de videti v zahodni Angliji ali vali\xc5\xbeanski marki. V Walesu je bil prvi val normanskih gradov ve\xc4\x8dinoma narejen iz lesa v me\xc5\xa1anici mote in kro\xc5\xbenih modelov.\n_START_SECTION_\nNadaljnji razvoj, 12. in 13. stoletje\n_START_PARAGRAPH_\nPotem ko so se uveljavili v Normandiji, Nem\xc4\x8diji in Veliki Britaniji, so se mota gradovi za\xc4\x8deli graditi tudi drugje, predvsem v severni Evropi v 12. in 13. stoletju.  Konflikti v dr\xc5\xbeavah dana\xc5\xa1nje Belgije in Nizozemske je spodbudil gradnjo grajskih stavb v \xc5\xa1tevilnih regijah od poznega 12. stoletja do 14. stoletja. V Flandriji so se prvi mota gradovi za\xc4\x8deli relativno zgodaj ob koncu 11. stoletja.  Pode\xc5\xbeelski mota gradovi so sledili tradicionalni zasnovi, mestni pa pogosto niso imeli tradicionalne predgradnje, namesto tega so uporabljali dele mesta. Mota gradov je bilo \xc5\xa1e posebej veliko na jugu Frandrije ob spodnjem Renu, ob sporni meji. Nadaljnje vzdol\xc5\xbe obale v Frieslandu, relativno decentralizirano, enakopravna dru\xc5\xbeba najprej zavra\xc4\x8da gradnjo mota gradov, \xc4\x8deprav so poznali terpen, dvignjen nasip brez stolpa, ki je bil obi\xc4\x8dajno ni\xc5\xbeji kot tipi\xc4\x8dna mota. Do konca srednjega veka pa se je terpen spremenil v hege wieren, nestanovanjskih obrambni stolp, ki je pogosto stal na moti podobni gomili in so bili v lasti vse bolj mo\xc4\x8dnih plemi\xc4\x8dev in lastnikov zemlji\xc5\xa1\xc4\x8d. Na Zeelandu so imeli med 12. in 13. stoletjem lokalni gospodarji visoko stopnjo neodvisnosti, zaradi \xc5\xa1ir\xc5\xa1ega konflikta za oblast med sosednjima Flandrijo in Frieslandom. Gospodarji v Zeelandu so tudi gradili terpen nasipe, ki pa so jim dodali ve\xc4\x8dje werven konstrukcije, u\xc4\x8dinkovite mote, ki so bile kasneje imenovane bergen. V\xc4\x8dasih sta se terpen in werven imenovala vliedburg ali grad zato\xc4\x8di\xc5\xa1\xc4\x8de. Med 12. in 13. stoletjem so dolo\xc4\x8deno \xc5\xa1tevilo terpen gomil spremenili v werven mote in zgradili nekaj novih. Verjamejo, da so zgradili pribli\xc5\xbeno 323 znane ali verjetnih mota gradov v mejah sodobne Nizozemske._NEWLINE_Na Danskem so se mota gradovi pojavili nekoliko kasneje v 12. in 13. stoletju in v bolj omejenem \xc5\xa1tevilu, kot kjer koli drugje, zaradi manj fevdalne dru\xc5\xbebe.  Le pe\xc5\xa1\xc4\x8dica mota gradov je bila zgrajena v prvi polovici 11. stoletja na Norve\xc5\xa1kem in tudi kraljevo prebivali\xc5\xa1\xc4\x8de v Oslu, oblika ni imela pomembne vloge naprej proti severu po Skandinaviji._NEWLINE_\xc5\xa0iritev Normanov v Walesu se je upo\xc4\x8dasnila \xc5\xbee v 12. stoletju, vendar je ostala stalna nevarnost za ostale avtohtone vladarje. V odgovor so vali\xc5\xbeanski knezi in velika\xc5\xa1i za\xc4\x8deli graditi svoje gradove, pogosteje mota modele, obi\xc4\x8dajno iz lesa. Obstajajo dokazi, da se je to lahko za\xc4\x8delo od leta 1111 dalje v \xc4\x8dasu princa Cadwgana ap Bleddyna, s prvim dokazano avtohtonim vali\xc5\xbeanskim gradom Cymmer leta 1116.  Ti leseni gradovi, vklju\xc4\x8dno Tomen y Rhodywdd, Tomen y Faerdre, Gaer Penrh\xc3\xb4s, so bili enakovredni normanskim utrdbam na tem obmo\xc4\x8dju in jih je te\xc5\xbeko razlikovati samo iz arheolo\xc5\xa1kih dokazov. Mota gradovi na \xc5\xa0kotskem so se pojavili kot posledica centralizirane kraljeve oblasti v 12. stoletju. David I. \xc5\xa0kotski je spodbujal Normane in francoske plemi\xc4\x8de, da se naselijo na \xc5\xa0kotskem in uvedel fevdalni na\xc4\x8din lastni\xc5\xa1tva zemlje in uporabo gradov kot na\xc4\x8din za nadzor spornih ni\xc5\xbein. Kvazi neodvisna regija Galloway, ki je nasprotovala Davidu in njegovim predhodnikom, je bila posebej izpostavljena pri tej kolonizaciji. Velikost teh \xc5\xa1kotskih gradov, predvsem iz lesa mota konstrukcije, je zelo razli\xc4\x8dna, od ve\xc4\x8djih modelov, kot je Bass v Inverurie, do manj\xc5\xa1ih gradov, kot Balmaclellan._NEWLINE_Mota gradovi so bili uvedeni na Irsko po invaziji Normanov, ki se je za\xc4\x8dela med letoma 1166 in 1171 pod prvim Richardom de Clare in nato Henrikom II., z okupacijo ju\xc5\xbene in vzhodne Irske s \xc5\xa1tevilnimi anglo-normanskimi plemi\xc4\x8di. Gradovi so jim omogo\xc4\x8dali nadzor nad novo osvojenimi ozemlji.  Novi gospodarji so hitro zgradili gradove, da so za\xc5\xa1\xc4\x8ditili svoje premo\xc5\xbeenje. Ve\xc4\x8dina so bili mota konstrukcije. Za razliko od Walesa, so avtohtoni irski gospodarji velikem \xc5\xa1tevilu gradili tudi svoje gradove. Med 350 in 450 mota gradov naj bi ostalo do danes, \xc4\x8deprav je njihova identifikacija zemeljskih ostankov lahko sporna._NEWLINE_Manj\xc5\xa1e \xc5\xa1tevilo mota gradov je bilo zgrajenih izven severne Evrope. V poznem 12. stoletju so Normani napadli ju\xc5\xbeno Italijo in Sicilijo. \xc4\x8ceprav so poznali tehnologijo za gradnjo novih sodobnih modelov, so v mnogih primerih zaradi hitrosti, zgradili lesene mota gradove.  Poleg tega obstajajo dokazi o normanskih kri\xc5\xbearjih, ki so gradili mote s peskom in lesom v Egiptu leta 1221, v peti kri\xc5\xbearski vojni.\n_START_SECTION_\nPretvorba in upad, 13.\xe2\x80\x9314. stoletje\n_START_PARAGRAPH_\nSredi srednjeve\xc5\xa1kega obdobja so mota gradovi postali manj priljubljena oblika. V Franciji jih niso gradili po za\xc4\x8detku 12. stoletja, prenehali so jih graditi v ve\xc4\x8djem delu Anglije po okoli 1170, \xc4\x8deprav so jih \xc5\xa1e vedno postavljali v Walesu in vzdol\xc5\xbe Marke. Veliko mota gradov je bilo zasedenih relativno kratek \xc4\x8das, mnoge so opustili v 12. stoletju in druge zanemarili. Na Nizozemskem in Nem\xc4\x8diji je podoben prehod pri\xc5\xa1el v 13. in iz 14. stoletju._NEWLINE_Eden od dejavnikov je bila uvedba kamna v grajske stavbe. Prvi kamniti gradovi so se pojavili v 10. stoletju, s kamnitimi bivalno-obrambnimi stolpi, ki so se gradili na motah ob meji s Katalonijo, tudi Ch\xc3\xa2teau de Langeais v Angersu. \xc4\x8ceprav je bil les mo\xc4\x8dnej\xc5\xa1i obrambni material, kot so neko\xc4\x8d mislili, e postal kamen j bolj priljubljen za voja\xc5\xa1ke in simbolne potrebe. Nekatere obstoje\xc4\x8de mota gradove so spremenili v kamnite in nadgraditi z bivalno-obrambnim stolpom in vhodnim poslopjem. Stolpi so bili zgrajeni na mnogih motah, kro\xc5\xbene kamnite lupine so obdajale vrh mote, v\xc4\x8dasih za\xc5\xa1\xc4\x8ditene z nadaljnjim obzidjem ali nizko za\xc5\xa1\xc4\x8ditno steno, okoli baze. S 14. stoletjem so bili \xc5\xa1tevilni mota gradovi spremenjeni v mo\xc4\x8dne kamnite utrdbe._NEWLINE_Novej\xc5\xa1i grajski modeli dajejo manj\xc5\xa1i poudarek na mote. Kvadratni normanski stolp zgrajen v kamnu je postal priljubljen po prvem tak\xc5\xa1nem v Langeaisu leta 994. \xc5\xa0tevilni so bili zgrajeni v Angliji in Walesu po osvojitvi; z letom 1216 jih je bilo okoli 100._NEWLINE_Po vsej Evropi se je gradnja mota gradov kon\xc4\x8dala. Ob koncu 12. stoletja so vali\xc5\xbeanski vladarji za\xc4\x8deli graditi kamnite gradove, predvsem v kne\xc5\xbeevini Severni Wales in po navadi po vi\xc5\xa1jih vrhovih, kjer so bile mote nepotrebne. V Flandriji se je padec zgodil v 13. stoletju, ko se je fevdalna dru\xc5\xbeba spremenila. Na Nizozemskem za\xc4\x8deli uporabljati v gradov iz 13. stoletja poceni opeko namesto zemeljskih del in veliko mot bilo izravnanih na nizko le\xc5\xbee\xc4\x8dih poljih. Na Danskem so mota gradove v 14. stoletju zamenjali castrum-curia modeli, kjer je bil grad zgrajen z utrjeno predgradnjo in utrjenim kupom, nekoliko manj\xc5\xa1im kot je bila tipi\xc4\x8dna mota. V 12. stoletju se je \xc5\xa1tevilo gradov v zahodni Nem\xc4\x8diji za\xc4\x8delo zmanj\xc5\xa1evati, zaradi sprememb v lastni\xc5\xa1tvu zemlji\xc5\xa1\xc4\x8d. V Nem\xc4\x8diji in na Danskem so bili mota gradovi tudi model za kasnej\xc5\xa1e vodne gradove ali trdnjave in predgradnje obdane z vodo.'